paragraph_text: Uznemiren rimskom okupacijom obližnje Albanije, Artak je obećao mir i prijateljstvo; ali rimski vojskovođa Pompej Veliki, saznavši da se Artak potajno naoružava kako bi napao Rimljane dok su prelazili Kavkaz, u ožujku 65. godine prije Krista, napao je iberijske tvrđave Armazi i Cicamuri prije nego što je nastavio progoniti Mitridata. Iznenađeni Artak brzo je spalio most preko rijeke Kure i povukao se dalje u svoju zemlju. Pompej je zauzeo tvrđave i prešao rijeku, ali je naišao na žestok otpor iberijske vojske. Na kraju su Rimljani prevladali i, kad je Artak vidio da su i oni prešli rijeku Pelorus, vjerojatno modernu rijeku Aragvi, predao se i poslao svoje sinove kao taoce.<ref>Roman History by Cassius Dio, Book XXXVII, str. 99. - 101. objavljeno u svesku V Loeb Classical Librarya, 1917.